III ทะยาน 7% นิวไฮรอบ 2 ปี โบรกฯ ปรับกำไรปี 64-65 ขึ้น รับขนส่งวัคซีน-อุปกรณ์แพทย์
III ทะยาน 7% นิวไฮรอบ 2 ปี โบรกฯ ปรับกำไรปี 64-65 ขึ้น รับขนส่งวัคซีน-อุปกรณ์แพทย์ ล่าสุดอยู่ที่ 7.10 บาท บวก 0.50 บาท หรือ 7.58% มูลค่าซื้อขาย 45.87 ล้านบาท
III ทะยาน 7% นิวไฮรอบ 2 ปี โบรกฯ ปรับกำไรปี 64-65 ขึ้น รับขนส่งวัคซีน-อุปกรณ์แพทย์ ล่าสุดอยู่ที่ 7.10 บาท บวก 0.50 บาท หรือ 7.58% มูลค่าซื้อขาย 45.87 ล้านบาท
14 ม.ค. 2564

ผู้สื่อข่าวรายงานว่า ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 10.21น. อยู่ที่ 7.10 บาท บวก 0.50 บาท หรือ 7.58% สูงสุดที่ 7.10 บาท ต่ำสุดที่ 6.75 บาท ด้วยมูลค่าซื้อขาย 45.87 ล้านบาท ทั้งนี้ราคาหุ้น III ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 7.10 บาท เมื่อวันที่ 10 ต.ค.2561

โดยราคาหุ้น III ปรับตัวขึ้น หลังบริษัทได้จัดตั้งบริษัท Cool Chain Logistics Pte., Ltd. ในประเทศสิงคโปร์ ซึ่งถือเป็นความร่วมมือระหว่าง ทริพเพิล ไอ โลจิสติกส์ กับพันธมิตรทางธุรกิจต่างชาติ เพื่อรองรับหน่วยธุรกิจใหม่ที่จะให้บริการขนส่งสินค้าประเภทยาและอุปกรณ์ทางการแพทย์ ซึ่งจากกรณีการแพร่ระบาดของไวรัสโคโรนา 2019 (COVID-19) ส่งผลให้เกิดโอกาสทางธุรกิจในด้านโลจิสติกส์โดยเฉพาะอย่างยิ่งการขนส่งวัคซีน รวมถึงชุดทดสอบเชื้อ COVID-19 ที่ต้องมีการควบคุมอุณหภูมิระหว่างการขนส่ง
ขณะที่ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 6.40 บาท โดยบล.ซีจีเอส-ซีไอเอ็มบี (ประเทศไทย) คาดหวังว่า III จะสร้างรายได้จากการขนส่งวัคซีนและบรรจุภัณฑ์ และปรับเพิ่มกำไรปกติปี 2564-2565 ขึ้น 9-16% สะท้อนผลกำไรจากการมีส่วนร่วมในวัคซีนโควิด-19